
	 4c-6/1266/09 februarie 2022


PARLAMENTUL ROMÂNIEI
CAMERA DEPUTAŢILOR
Comisia pentru drepturile omului, culte                 	   Bucureşti, 08 februarie 2022                   
şi problemele minorităţilor naţionale                      			  PL-X 604/2021


Domnului deputat
	Iulian BULAI,
Președintele Comisiei pentru cultură, arte, 
mijloace de informare în masă

Domnului deputat
	Adrian SOLOMON,
Președintele Comisiei pentru muncă și protecție socială


		
AVIZ
asupra  proiectului de Lege pentru modificarea și completarea Legii Arhivelor Naționale nr.16/1996 și a Legii nr.53/2003 Codul Muncii

În  conformitate  cu  prevederile  art.95 din  Regulamentul Camerei   Deputaţilor,  Biroul   Permanent   a  trimis  Comisiei  pentru  drepturile omului,   culte şi problemele  minorităţilor  naţionale, cu adresa nr.PL-X 604/2021  din  15 decembrie 2021, spre dezbatere şi avizare, proiectul de Lege pentru modificarea și completarea Legii Arhivelor Naționale nr.16/1996 și a Legii nr.53/2003 Codul Muncii,   înregistrat cu  nr.4c-6/1266 din 16 decembrie 2021.
Camera Deputaţilor este Cameră decizională.
În   şedinţa   din  8 februarie 2022, organizată în sistem mixt (fizic și on-line), membrii comisiei au examinat inițiativa legislativă în conformitate cu prevederile art.62 din Regulamentul Camerei Deputaţilor şi în urma  dezbaterilor  au  hotărât, cu majoritate de voturi, să  îi acorde aviz favorabil, cu un amendament admis, prezentat în Anexa care face parte integrantă din prezentul aviz.
În raport de obiectul şi conţinutul său, proiectul de lege face parte din categoria legilor organice.

PREŞEDINTE,


Deputat
Iusein IBRAM


Întocmit: consilier  parlamentar  Elena Zorilă
ANEXĂ
PL-X 604/2021

AMENDAMENT ADMIS
	Nr. crt.
	Textul initial
	Textul propus de comisie
(Autorul amendamentului)

	Motivare

	1.
	    ”5. Articolul 29 alineatul (1) se modifică și va avea următorul cuprins:
(1) Creatorii ori deținătorii de documente sau, după caz, succesorii în drepturi ai acestora sunt obligați să elibereze, potrivit legii, în termen de maxim 90 de zile lucrătoare, la cererea, în format letric sau în format electronic, a persoanelor fizice și a persoanelor juridice, certificate, adeverințe, copii și extrase de pe documentele pe care le creează ori le dețin, inclusiv de pe cele pentru care nu s-a împlinit termenul prevăzut la art.13, dacă acestea se referă la drepturi care îl privesc pe solicitant”.

	    ”5. Articolul 29 alineatul (1) se modifică și va avea următorul cuprins:
(1) Creatorii ori deținătorii de documente sau, după caz, succesorii în drepturi ai acestora sunt obligați să elibereze, potrivit legii, în termen de maxim 60 de zile calendaristice, la cererea, în format letric sau în format electronic, a persoanelor fizice și a persoanelor juridice, certificate, adeverințe, copii și extrase de pe documentele pe care le creează ori le dețin, inclusiv de pe cele pentru care nu s-a împlinit termenul prevăzut la art.13, dacă acestea se referă la drepturi care îl privesc pe solicitant”.

Autor amendament:
Deputat Laura-Cătălina VICOL-CIORBĂ
Grupul parlamentar al PSD

